Konstitusi 1988 mènèhi kakuwasan kang gedhé marang pamaréntah fédheral. Présidhèn Brasil nyekel kakuwasan èksekutif kang gedhé kaya ta nunjuk kabinèt, lan minangka kepala nagara lan pamaréntahan. Présidhèn lan wakil présidhèn dipilih bebarengan sajeroning pemilihan umum 4 taun sapisan. Konggrès Nasionalé ("Congresso Nacional") minangka sawijining badan bikameral kang dumadi saka Senat Federal ("Senado Federal") lan "Câmara dos Deputados" kang kaloroné duwé 81 lan 513 kursi kanthi mangsa kalungguhan kang béda-béda.